Sofia Börjesson

Sofia Börjesson (Suedia, 1964ko apirilaren 28a) zientzialaria eta irakaslea da, teknologia kudeaketan aditua.

Suediako Gotemburgeko Chalmers Unibertsitate Teknologikoko Kudeaketa Teknologikoko Departamentuko irakaslea (katedra) da. Bere ikerketa akademikoaren eremua erakunde handi eta helduak zelan aldatzen diren eta zelan garatzen diren aztertzean datza, betiere berrikuntza lanaren kudeaketan arreta jarriz. Berrikuntza erakunde-eraldaketa gisa aplikatzen lan egiten du, bereziki negozio-ereduen berrikuntzaren testuinguruan. Metodo kualitatiboak erabiltzen ditu, askotan elkarlaneko ikerketa metodoak, bazkide industrialekin lankidetzan jardunda ezagutza aplikagarriak sortzeko asmotan. Hainbat aldizkaritan argitaratu ditu bere lanak, hala nola, R&D Management, Journal of Change Management, Int J. Operations and Production Management, Technovation eta Creativity and Innovation Management.

 Bizitza 

 Hezkuntza 
Sofiak Ingeniaritza Mekanikoko master titulua lortu zuen Chalmerseko Unibertsitate Teknologikoan 1988an. 1990ean, Kudeaketa Teknologiko eta Ekonomia Saileko lizentziatura lortu zuen unibertsitate berean, “Prerequisites for alternative working hours in an FMS” tituluarekin. Zazpi urte geroago, doktoretza jaso zuen, baita Chalmerseko Unibertsitate Teknologikoan ere, “An Analysis of two Approaches to Improvement in the Engineering Industry. Comments on FMS and ABC/ABM” (euskaraz: Ingeniaritzaren industria hobetzeko bi ikuspegiren azterketa. FMS eta ABC/ABMri buruzko iruzkinak) izenburuko tesiarekin. 

 Lan ibilbidea 
Doktore-ikasketak egin ostean, ikertzaile senior gisa lan egin zuen FENIX Ikerketa Programan. 1997an hasi eta 2006an bukatu zen programa hori Doktorego Exekutiboko programa bat eskaini zuen ikerketa nazionaleko programa izan zen. Chalmerseko Unibertsitatearen eta Stockholmeko Ekonomia Eskolaren arteko lankidetza bat zuzendu zuen, lau enpresa elkarturekin batera: AstraZeneca, Ericsson, Telia eta Volvo Cars, hain zuzen ere. FENIXen helburua akademia eta industriaren arteko zubiak eraikitzea zen, ikerketa kolaboratiboaren bidez kudeaketaren arloan. Programa bukatu zenean, Sofia CBIko (Enpresa Berrikuntzarako Zentroa, 2007–2016) zuzendari izateko errekrutatu zuten. CBI Berrikuntzaren Kudeaketaren alorreko ikerketa-zentro bat zen; han, enpresa handi eta txikiek beren berrikuntza-erronkei heldu zieten, lankidetza-ikerketaren ikuspegitik berriz ere.

1999az geroztik, hainbat kudeaketa-kargu izan ditu Chalmers-en, Kudeaketa Teknologiko eta Ekonomia Saileko dekanorde eta Dibisioetako buru gisa, lehenik Proiektuen Kudeaketan, gero Berrikuntzaren Kudeaketan eta, geroago, Berrikuntza eta I+G Kudeatzeko Dibisioko buru gisa. Akademian afiliatuta egon zen urteetan, lankidetzan oinarritutako ikerketak egin zituen batez ere, eta enpresen aldaketari eta garapenari buruzko gaiak landu zituen, berrikuntza-lanaren kudeaketan arreta jarrita. Urteetan zehar, esperientzia zabala eta sendoa lortu zuen ikerketaren gainbegiratzean eta lidergoan, industriako zein akademiako interesdun alderdiekin. Gero, Saileko Doktoretza Eskolan eta Berrikuntzaren Kudeaketa eta Ekonomia (MEI) master programako ikastaroetan irakatsi du.

 Kidetza zerrenda 
 Ingeniaritza Zientzien Suediako Errege Akademiako kide hautatua, 2012ko azarotik.
 Batzarreko kidea, Ingeniaritza Zientzien Suediako Errege Akademiako (BEZ) VI Dibisioko presidenteordea, 2015 eta 2018 artean.
 RISEko Ikerketa Estrategikoko Batzordeko kidea 2016tik.
 Ingeniaritzako Zientzien Suediako Errege Akademiako Batzordeko kidea, presidenteordea, Mendebaldeko Eskualdea, 2017tik.
 Viktoria Swedish ICT/RISE batzordeko kidea, 2016 eta 2018 artean.

 Argitalpen hautatuak 

 Working with concepts in the fuzzy front end: exploring the context for innovation for different types of concepts at Volvo Cars (euskaraz: Bukaerako fasearen kontzeptuekin lan egitea: Volvo Cars-en kontzeptuak desberdinak diren berrikuntzarako testuingurua aztertzea).
 Developing Innovation Capabilities: A Longitudinal Study of a Project at Volvo Cars (euskaraz: Berrikuntza gaitasunak garatzea: Volvo Cars enpresako proiektu baten luzetarako azterketa).
 Innovative scanning experiences from an idea generation project at Volvo Cars (euskaraz: Volvo Carsen ideiak sortzeko proiektu baten eskaneatze-esperientzia berritzaileak).
 The challenges of innovation capability building: Learning from longitudinal studies of innovation efforts at Renault and Volvo Cars (euskaraz: Berrikuntza gaitasunak eraikitzearen erronkak: Renault eta Volvo Cars enpresako berrikuntza-ahaleginen azterketa longitudinaletatik ikasten). 

 Erreferentziak 

 Kanpo estekak 

Kategoria:Suediako zientzialariak
Kategoria:Emakume zientzialariak
Kategoria:Emakume irakasleak
Kategoria:Teknologia